༄༅། །བཙན་བྱོལ་བོད་མིའི་གཞུང་དངུལ་འདུ་འགོད་དང༌། ལོ་འཁོར་སྔོན་རྩིས། དངུལ་རྩིས་སྟངས་འཛིན་བཅས་ཀྱི་སྒྲིག་གཞི།
༄༅། །བཙན་བྱོལ་བོད་མིའི་དང་བླངས་དཔྱ་དངུལ་དང་བསྡུ་དངུལ་གཞན་དག་གི་འབུལ་འབབ་ཁྲིམས་ཡིག
༄༅། །བོད་རང་དབང་བདེན་པའི་ལས་འགུལ་གྱི་ས་གནས་ཚོགས་ཆུང་གི་སྒྲིག་གཞི།
༄༅། །བཙན་བྱོལ་བོད་མིའི་རྩིས་ཞིབ་ལས་ཁང་གི་སྒྲིག་གཞི།
༄༅། །ངེས་མེད་ཞལ་འདེབས་འདུ་འགོད་ཀྱི་སྒྲིག་གཞི།
མཛད་གཙོ་རྣམ་པའི་ཐོབ་ཐང་སྒྲིག་གཞི།
༄༅། །བཙན་བྱོལ་བོད་མིའི་ཆེས་མཐོའི་ཁྲིམས་ཞིབ་པ་རྣམ་པའི་ཕོགས་ཐོབ་སོགས་སྒྲིག་གཞི།
༄༅། །བོད་མི་མང་སྤྱི་འཐུས་རྣམས་ཀྱི་མཚན་མཐོང་དོད་སོགས་ཀྱི་སྒྲིག་གཞི།
༄༅། །བོད་མིའི་སྒྲིག་འཛུགས་ཀྱི་སྲིད་སྐྱོང་དང་བཀའ་བློན་རྣམ་པའི་ཕོགས་ཐོབ་སོགས་ཀྱི་སྒྲིག་གཞི།
༄༅། །དབུས་འོས་བསྡུ་ལས་ཁང་གི་སྤྱི་ཁྱབ་འགན་འཛིན་གྱི་ཕོགས་ཐོབ་སོགས་ཀྱི་སྒྲིག་གཞི།
༄༅། །འདེམས་ལྷན་གྱི་ཚོགས་གཙོའི་ཕོགས་ཐོབ་སོགས་ཀྱི་སྒྲིག་གཞི།
༄༅། །བཙན་བྱོལ་བོད་མིའི་སྤྱི་ཁྱབ་རྩིས་ཞིབ་ལས་ཁང་གི་སྤྱི་ཁྱབ་པའི་ཕོགས་ཐོབ་སོགས་ཀྱི་སྒྲིག་གཞི།
གྲོས་ཆོད།
སྤྱི་འཐུས་སྐབས་ ༡༧
གྲོས་ཚོགས་ཚོགས་དུས་དང་པོའི་གྲོས་ཆོད།
གྲོས་ཚོགས་ཚོགས་དུས་གཉིས་པའི་གྲོས་ཆོད།
གྲོས་ཚོགས་ཚོགས་དུས་གསུམ་པའི་གྲོས་ཆོད།
གྲོས་ཚོགས་ཚོགས་དུས་བཞི་པའི་གྲོས་ཆོད།
སྤྱི་འཐུས་སྐབས་ ༡༦
གྲོས་ཚོགས་ཚོགས་དུས་བཅུ་པའི་གྲོས་ཆོད།
གྲོས་ཚོགས་ཚོགས་དུས་དགུ་པའི་གྲོས་ཆོད།
གྲོས་ཚོགས་ཚོགས་དུས་བརྒྱད་པའི་གྲོས་ཆོད།
གྲོས་ཚོགས་ཚོགས་དུས་བདུན་པའི་གྲོས་ཆོད།
གྲོས་ཚོགས་ཚོགས་དུས་དྲུག་པའི་གྲོས་ཆོད།
གྲོས་ཚོགས་ཚོགས་དུས་ལྔ་པའི་གྲོས་ཆོད།
གྲོས་ཚོགས་ཚོགས་དུས་བཞི་པའི་གྲོས་ཆོད།
གྲོས་ཚོགས་ཚོགས་དུས་གསུམ་པའི་གྲོས་ཆོད།
གྲོས་ཚོགས་ཚོགས་དུས་གཉིས་པའི་གྲོས་ཆོད།
གྲོས་ཚོགས་ཚོགས་དུས་དང་པོའི་གྲོས་ཆོད།
སྤྱི་འཐུས་སྐབས་ ༡༥
སྤྱི་འཐུས་སྐབས་ ༡༤
ལས་རིམ་གསར་ཤོག
སྤྱི་འཐུས་སྐབས་ ༡༧
ཚོགས་དུས་དང་པོ། ༢༠༢༡
ཚོགས་དུས་གཉིས་པ། ༢༠༢༢
སྤྱི་འཐུས་སྐབས་ ༡༦
ཚོགས་དུས་བཅུ་པ། ༢༠༢༡
ཚོགས་དུས་དགུ་པ། ༢༠༢༠
ཚོགས་དུས་བརྒྱད་པ། ༢༠༡༩
ཚོགས་དུས་བདུན་པ། ༢༠༡༩
ཚོགས་དུས་དྲུག་པ། ༢༠༡༨
ཚོགས་དུས་ལྔ་པ། ༢༠༡༨
ཚོགས་དུས་བཞི་པ། ༢༠༡༧
ཚོགས་དུས་གསུམ་པ། ༢༠༡༧
ཚོགས་དུས་གཉིས་པ། ༢༠༡༦
ཚོགས་དུས་དང་པོ། ༢༠༡༦
སྤྱི་འཐུས་སྐབས་ ༡༥
ཚོགས་དུས་བཅུ་གཅིག ༢༠༡༦
ཚོགས་དུས་བཅུ་པ། ༢༠༡༥
ཚོགས་དུས་དགུ་པ། ༢༠༡༥
ཚོགས་དུས་བརྒྱད་པ། ༢༠༡༤
ཚོགས་དུས་བདུན་པ། ༢༠༡༤
ཚོགས་དུས་དྲུག་པ། ༢༠༡༣
ཚོགས་དུས་ལྔ་པ། ༢༠༡༣
ཚོགས་དུས་བཞི་པ། ༢༠༡༢
ཚོགས་དུས་གསུམ་པ། ༢༠༡༢
ཚོགས་དུས་གཉིས་པ། ༢༠༡༡
ཚོགས་དུས་དང་པོ། ༢༠༡༡
གསུང་བཤད།
གསུམ་བཅུ་དུས་དྲན་གསུང་འཕྲིན།
འཁྲུངས་སྐར་དུས་ཆེན་གསུང་བཤད།
མང་གཙོའི་དུས་ཆེན་གསུང་འཕྲིན།
ནོ་སྦེལ་ཞི་བདེའི་གཟེངས་རྟགས་དུས་དྲན།
གསར་འགྱུར།
གསར་འགྱུར་ཕྱོགས་བསྡུས།
གསལ་བསྒྲགས།
བསྒྲགས་གཏམ།
བོད་ནང་གི་གནས་བབ།
འབྲེལ་གཏུགས།
ཚོགས་དྲུང་ལས་ཁུངས།
སྤྱི་འཐུས་ལས་ཐོག
དྲྭ་ཐོག་སྐོར་སྐྱོད།
English
འཁྲུངས་སྐར་དུས་ཆེན།
July 2015
༢༠༡༥ ལོའི་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གི་འཁྲུངས་སྐར་དུས་ཆེན་ཐོག་སྤྱི་འཐུས་ལྷན་ཚོགས་ཀྱི་གསུང་བཤད།
July 2014
༢༠༡༤ ལོའི་སྤྱི་ནོརྋགོང་ས་ྋསྐྱབས་མགོན་ཆེན་པོ་མཆོག་གི་འཁྲུངས་སྐར་དུས་ཆེན་ཐོག་སྤྱི་འཐུས་ལྷན་ཚོགས་ཀྱི་གསུང་བཤད།
July 2013
༢༠༡༣ ལོའི་སྤྱི་ནོརྋགོང་ས་ྋསྐྱབས་མགོན་ཆེན་པོ་མཆོག་གི་འཁྲུངས་སྐར་དུས་ཆེན་ཐོག་སྤྱི་འཐུས་ལྷན་ཚོགས་ཀྱི་གསུང་བཤད།
July 2012
༢༠༡༢ ལོའི་སྤྱི་ནོརྋགོང་ས་ྋསྐྱབས་མགོན་ཆེན་པོ་མཆོག་གི་འཁྲུངས་སྐར་དུས་ཆེན་ཐོག་སྤྱི་འཐུས་ལྷན་ཚོགས་ཀྱི་གསུང་བཤད།
July 2011
༢༠༡༡ ལོའི་སྤྱི་ནོརྋགོང་ས་ྋསྐྱབས་མགོན་ཆེན་པོ་མཆོག་གི་འཁྲུངས་སྐར་དུས་ཆེན་ཐོག་སྤྱི་འཐུས་ལྷན་ཚོགས་ཀྱི་གསུང་བཤད།
འཁྲུངས་སྐར་དུས་ཆེན། ཕྱི་ལོ་ ༢༠༡༠
བོད་རྒྱལ་ལོ་ ༢༡༣༧ ཕྱི་ལོ་ ༢༠༡༠ ཟླ་ ༧ ཚེས་ ༦ ཉིན་སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་གི་ྋསྐུའི་འཁྲུངས་སྐར་དུས་ཆེན་ཐོག་བོད་མི་མང་སྤྱི་འཐུས་ལྷན་ཚོགས་ཀྱི་གསུང་བཤད།
དེ་རིང་འདི་གར་བོད་འབངས་ཡོངས་ཀྱི་མེ་ཏོག་གང་ལ་ཕོག་པའི་ལྷ་སྐལ། འཕགས་མཆོག་ཕྱག་ན་པདྨོའི་རྣམ་སྤྲུལ་སྡོམ་གསུམ་ངུར་སྨྲིག་འཛིན་པ། རང་རེའི་ཆོས་སྲིད་གཉིས་ཀྱི་བླ་ན་མ་མཆིས་པའི་དབུ་ཁྲིད། འཛམ་གླིང་ཞི་བདེའི་དེད་དཔོན་ཆེན་པོ་༸གོང་ས་ལྷ་མིའི་རྣམ་འདྲེན་༸སྐྱབས་མགོན་༸ རྒྱལ་བའི་དབང་པོ་ཐམས་ཅད་མཁྱེན་ཅིང་གཟིགས་པ་ཆེན་པོ་མཆོག་ཕྱི་ལུགས་ལྟར་དགུང་ གྲངས་༧༤ ལ་ཕེབས་པའི་༸སྐུའི་འཁྲུངས་སྐར་དུས་ཆེན་ཁྱད་འཕགས་ཀྱི་མཛད་སྒོ་ཚར་དུ་དངར་བ་ སྐྱོང་བཞིན་པའི་སྐབས་འདིར་༸མགོན་པོ་གང་ཉིད་དངོས་སུ་ཞབས་ཀྱི་པདྨོ་རྣམ་པར་ བཀོད་པར་གུས་ཕྱག་སྔོན་དུ་ཕུལ་བའི་ཐོག་ནས། དེ་རིང་འདིར་འདུས་སྐྱབས་གནས་དགེ་འདུན་གྱི་སྡེ་རྣམས་དང། ཡབ་གཞིས་སྐུ་འཁོར་རྣམ་པ། བཙན་བྱོལ་བོད་གཞུང་མང་གཙོ་ཀ་བ་གསུམ་གྱི་མཛད་གཙོ་ལས་ཟུར་རྣམ་པས་དབུས་གཞུང་ ཞབས་ལས་ཟུར་རྣམ་པ། གཞུང་འབྲེལ་དང་གཞུང་འབྲེལ་མ་ཡིན་པའི་ཚོགས་པ་ཁག་གི་དབུ་ཁྲིད་རྣམ་པ། འདིར་འདུས་སེར་སྐྱ་མང་ཚོགས་དང། བརྩེ་བའི་སློབ་ཕྲུག་རྣམ་པ་བཅས་ལ་གུས་པས་བོད་མི་མང་སྤྱི་འཐུས་ལྷན་ཚོགས་ཀྱི་ སྐུ་ཚབ་ཞུས་ཏེ་སྤྲོ་སེམས་འཁོལ་བའི་ངང་འཚམས་འདྲིའི་བཀྲ་ཤིས་བདེ་ལེགས་ཞུ་ རྒྱུ་ཡིན།
མགོན་པོ་གང་ཉིད་ཤིང་ཕག་ཟླ་བ་༥ ཚེས་༥ དང། ཕྱི་ལོ་༡༩༣༥ ཟླ་༧ ཚེས་༦ ཉིན་བོད་ས་མདོ་སྨད་ས་ཡི་ཐིག་ལེར་གཟིགས་པ་རྣམ་པ་ལྔ་ལྡན་གྱི་སྒོ་ནས་སྐུ་ བལྟམས་ཏེ་བཀྲིས་དགའ་བ་འབུམ་ལྡན་གྱི་ཉིན་མོ་འདིར་སྒོ་གསུམ་མི་ཕྱེད་དད་པས་ འཚམས་ཞུ་དང་སྦྲགས་མཁའ་མཉམ་སྐྱེ་འགྲོ་སྤྱི་དང། ཁྱད་པར་གང་གིས་སྐྱོང་ཡུལ་ཆོས་ལྡན་ཞིང་གི་བོད་འབངས་ཉམ་ཐག་རྣམས་ཀྱི་མགོན་ དཔུང་དམ་པར་སྐུ་ཚེ་༸ཞབས་པད་སྲིད་མཐར་བརྟན་ཅིང། བཞེད་དགོངས་མཐའ་དག་གོང་ནས་གོང་འཕེལ་ཡོང་བའི་མཆོག་གསུམ་རྒྱལ་བ་རྒྱ་མཚོར་ གསོལ་འདེབས་གདུང་ཤུགས་དྲག་པོས་ཞུ་རྒྱུ་ཡིན།
བོད་འབངས་རྣམས་ལ་ཆོས་སྲིད་གཉིས་ཕྱོགས་ནས་བཀའ་དྲིན་གཞལ་དུ་དཀའ་བ་༸གོང་ས་སྐུ་ ཕྲེང་བཅུ་གསུམ་པ་ཆེན་པོ་མཆོག་དགོངས་པ་གཞན་དོན་དུ་གཤེགས་པ་དང། དུས་མཚུངས་བོད་ཀྱི་ཆོས་སྲིད་གནས་བབ་སྣུམ་ཟད་མར་མེའི་ངང་ཚུལ་ལྟར་ཛ་དྲག་ཉེན་ འགན་ཆེ་བར་གྱུར་ནའང། ༸གོང་ས་སྐུ་ཕྲེང་བཅུ་བཞི་པ་ཆེན་པོ་མཆོག་གིས་དེ་དག་ལས་སྐྱོབ་ཆེད་མ་སྔ་མ་ འཕྱི་མེད་པར་བསམ་བཞིན་མིའི་སྲིད་པ་བཟུང་སྟེ་མཁའ་མཉམ་བསྟན་འགྲོའི་མགོན་དཔུང་ དམ་པར་གོང་མའི་ཡང་སྲིད་འཁྲུལ་བྲལ་དུ་འཁྲུངས་པ་མ་ཟད། ད་བར་བོད་ལྗོངས་རང་དབང་སྔར་སོར་ཆུད་ཐབས་ཀྱི་མཛད་དོན་སྤྱི་དང། ཡངས་པའི་ས་སྟེང་ཀུན་ཏུ་ཕན་བདེའི་འབྱུང་གནས་རིས་སུ་མ་མཆིས་པའི་རྒྱལ་བསྟན་ ཡོངས་རྫོགས་འཛིན་སྐྱོང་སྤེལ་གསུམ་གྱི་མཛད་དོན་ལ་ཉིན་མཚན་ཀུན་ཏུ་ཐུགས་ཁུར་ བསྐྱངས་དང་སྐྱོང་བཞིན་པ་བཅས་རྒྱས་པར་ཞུ་མ་དགོས་པ་ཚང་མས་མཁྱེན་གསལ་ཡིན་པ་ ལྟར་དང། ཕྱི་ལོ་༡༩༥༩ ལོ་མ་འོངས་བོད་མིའི་རང་དབང་རྩོད་ལེན་ཆེད་རྒྱ་གར་འཕགས་པའི་ཡུལ་དུ་བཙན་བྱོལ་ དུ་ཕེབས་རྒྱུ་དགེ་མཚན་གཟིགས་པ་ལྟར་༸ཞབས་སོར་འཁོད་ཅིང། བཙན་བྱོལ་བོད་གཞུང་གི་སྒྲིག་འཛུགས་མང་གཙོའི་ལམ་ལུགས་སུ་བསྒྱུར་བཀོད་མཛད་ རྒྱུའི་ལམ་སྟོན་ཟབ་མོ་དང་བཅས། ཕྱི་ལོ་༡༩༦༠ ལོར་བོད་གཞིས་བྱེས་མི་མང་གི་སྐུ་ཚབ་མཚོན་པའི་ཆོལ་ཁ་ཆོས་བརྒྱུད་བཅས་པའི་བོད་ མི་མང་སྤྱི་འཐུས་ལྷན་ཚོགས་སྐབས་དང་པོ་དེ་གསར་གཏོད་མཛད་པ་ནས་བཟུང་བཙན་བྱོལ་ བོད་གཞུང་མང་ཡོངས་ནས་བོད་དོན་བདེན་མཐའ་གསལ་ཐབས་དང། བཙན་བྱོལ་བོད་མིའི་སྒྲིག་འཛུགས་སྲ་བརྟན་དང་ཡར་རྒྱས་ཆེད་ཐབས་ཤེས་འབད་རྩོལ་ སྣ་ཚོགས་བགྱིས་པར་འཛམ་གླིང་ས་ཕྱོགས་གང་ས་ནས་བདེན་རྒྱབ་རོགས་སྐྱོར་ཐོབ་པའི་ འབྲས་བུར་ད་ཆ་བཙན་བྱོལ་བ་འདྲ་འདྲའི་ནང་ནས་མི་འདྲ་བའི་སྒྲིག་འཛུགས་ངོམས་སུ་ འོས་པ་ཞིག་ཆགས་ཡོད།
༸གོང་ས་མཆོག་གིས་བོད་ཀྱི་ཆབ་སྲིད་ཀྱི་ངོ་བོ་མང་གཙོ་ཡང་དག་པ་ཞིག་དགོས་པའི་ དགོངས་གཞི་ལྟར་བོད་མི་མང་སྤྱི་འཐུས་ལྷན་ཚོགས་ཀྱི་སྒྲོམ་གཞིར་འགྱུར་བ་རིམ་ ཅན་དུ་གཏོང་གནང་མཛད་ཡོད། ལྷག་པར་དུ་བོད་མི་མང་སྤྱི་འཐུས་སྐབས་༡༡ པའི་འཐུས་མིའི་སྤར་ཆ་དང། བཅའ་ཁྲིམས་གཏན་འབེབས་ཀྱིས་ཁྲིམས་ལུགས་དབང་བསྒྱུར་གྱི་བཙན་བྱོལ་གཞུང་དུ་ སྒྱུར་བཀོད་གནང། དེ་བཞིན་བཙན་བྱོལ་བོད་མིའི་འཛིན་སྐྱོང་བཀའ་ཤག་གི་བཀའ་བློན་ཁྲི་པའང་རྒྱ་ ཆེའི་མང་ཚོགས་ནས་ཐད་དཀར་འོས་འདེམས་དགོས་པའི་ལམ་སྟོན་མཛད་པར་ལྟར་བསྐྱོད་ བཞིན་པ་བཅས་མང་གཙོའི་ངོ་བོ་དང་རྣམ་པ་ཇེ་གསལ་དུ་འགྲོ་བཞིན་ཡོད།
༸གོང་ས་སྐྱབས་མགོན་ཆེན་པོ་མཆོག་ནས་བོད་རྒྱའི་དཀའ་རྙོག་སེལ་ཐབས་སུ་གཉིས་སྨན་ དབུ་མའི་ལམ་གྱི་སྲིད་བྱུས་ཕྱག་ལེན་བསྟར་གནང་གིས་གང་ཉིད་ཀྱི་སྐུ་ཚབ་དང། རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་འབྲེལ་ཡོད་ཚན་པ་དང་འབྲེལ་མོལ་ཐེངས་ དགུ་གནང་བའི་ནང་དོན་བོད་མིའི་མངོན་འདོད་རྒྱ་ནག་མི་དམངས་སྤྱི་མཐུན་རྒྱལ་ཁབ་ ཀྱི་སྒྲོམ་གཞིའི་འོག་མིང་དོན་མཚུངས་པའི་རང་སྐྱོང་ཚད་ལྡན་གྱི་དགོས་འདུན་ལ་ རྒྱ་ནག་ཕྱོགས་ནས་ཁག་འདོགས་སྣ་ཚོགས་ཀྱིས་གཡོལ་ཐབས་ཁོ་ནའི་སྲིད་བྱུས་བཟུང་བར་ བརྟེན་ད་བར་གྲུབ་འབྲས་མ་བྱུང་བའི་ལན་པ་དེ་རྒྱ་ནག་འགོ་ཁྲིད་ཚོར་ཡོད།
ཉེ་བའི་ཆར་ཡང་རྒྱ་ནག་དབང་འཛིན་པ་ཚོས་བོད་ཀྱི་བླ་སྤྲུལ་རྣམ་པ་དང་བོད་རིགས་ ཤེས་ཡོན་ཅན་ཚོར་མི་རིགས་ཁ་བྲལ་དང། རྒྱལ་ཁབ་ཀྱི་བདེ་འཇགས་ལ་གནོད་ཚུལ་སོགས་ཆབ་སྲིད་ཀྱི་ཉེས་འཛུགས་སྣ་ཚོགས་ཀྱིས་ རྡུང་རྡེག་བཙོན་འཇུག་གི་ལས་འགུལ་སྤེལ་བ་དང། བོད་རིགས་ཁོར་ཡུག་སྲུང་སྐྱོབ་པ་དང་སྤྱི་ཚོགས་བདེ་དོན་སྒྲུབ་པ་པོ་རྣམས་ལའང་ ཉེས་མེད་ཉེས་འཛུགས་ཀྱིས་བཙོན་འཇུག་མནར་གཅོད་བཏང་དང་གཏོང་བཞིན་པར་བློ་ཕམ་ཚད་ མེད་དང་བཅས་དེ་རིང་གི་གོ་སྐབས་འདི་བརྒྱུད་སྐྱོན་བརྗོད་ཤུགས་དྲག་བྱེད་རྒྱུ་ ཡིན།
མགོན་པོ་གང་ཉིད་ཀྱི་དུས་གསུམ་གསལ་གཟིགས་བོད་རྒྱའི་དཀའ་རྙོག་སེལ་བའི་དབུ་ མའི་ལམ་གྱི་སྲིད་བྱུས་ལ་འཛམ་གླིང་ཆབ་སྲིད་མཁས་དབང་ཁག་དང། ལྷག་པར་དུ་རྒྱ་ནག་ནང་གི་བློ་གཟུ་བུར་གནས་པའི་ཆབ་སྲིད་མཁས་པ་མང་པོས་སྲིད་ བྱུས་འདི་ནི་བོད་རྒྱའི་དཀའ་རྙོག་སེལ་བའི་ལྡེ་མིག་ལྟ་བུར་ངོས་འཛིན་ཞུ་ཡི་ ཡོད། བོད་མི་མང་སྤྱི་འཐུས་སྐབས་༡༤ པའི་གྲོས་ཚོགས་ཚོགས་དུས་༩ པར་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་གསུང་འཕྲིན་རིན་པོ་ཆེ་སྤྱི་ ཕེབས་ནང་བོད་རྒྱལ་འབྲེལ་མོལ་དང་འབྲེལ་བའི་མང་ཚོགས་ཀྱི་ཐེ་ཚོམ་སྐྱེ་གཞིར་ གནས་པས་ད་རེས་ཚོགས་འདུ་འདིའི་རིང་བགྲོ་གླེང་མཐིལ་ཕྱིན་གྱིས་བཀའ་ཤག་དང་༸གོང་ ས་མཆོག་གི་སྐུ་ཚབ་སྦྲེལ་པོ། གཞན་ཡང་འབྲེལ་ཡོད་ཇི་འོས་རྣམས་ལ་ཉན་ཞིབ་དོགས་འདྲི་འཁྲུན་ཆོད་བྱས་ཏེ་གསལ་པོ་ བཟོ་དགོས་ཞེས་མང་གཙོའི་ལམ་ལུགས་དང་སྒོ་ཀུན་ནས་མཚུངས་པའི་བཀའ་སློབ་ལམ་སྟོན་ སྤྱི་ཕེབས་ལྟར་དོན་སྙིང་ལྡན་པའི་ཉན་ཞིབ་གནང་མཐར། བོད་རྒྱ་འབྲེལ་མོལ་གྱི་ལས་རིམ་ནང་རྒྱ་ནག་མི་དམངས་སྤྱི་མཐུན་རྒྱལ་ཁབ་ལ་གནང་ བའི་བོད་རིགས་ཡོངས་ལ་མིང་དོན་མཚུངས་པའི་རང་སྐྱོང་ཡོང་ཐབས་ཀྱི་བསམ་འཆར་དང་ འགྲེལ་བརྗོད་ཡིག་ཆའི་ནང་དོན་རྣམས་༸གོང་ས་༸སྐྱབས་མགོན་ཆེན་པོ་མཆོག་གི་རླབས་ ཆེན་གྱི་དགོངས་གཞི་དང་ཡོངས་སུ་མཐུན་པ་ཡིན་པར་ངེས་རྙེད་གོ་རྟོགས་གསལ་པོ་ བྱུང་བ་དང། འབྱུང་འགྱུར་ཡང་ཕྱི་ལོ་༡༩༩༧ ཟླ་༩ ཚེས་༡༨ ལ་བཞག་པའི་གྲོས་ཚོགས་ཀྱི་སྤྱི་མོས་གྲོས་ཆོད་ཀྱི་ལམ་ནས་ཇི་ལྟར་གསོལ་བ་བཏབ་པ་ བཞིན་༸གོང་ས་༸སྐྱབས་མགོན་ཆེན་པོ་མཆོག་གིས་དུས་ནས་དུས་སུ་ཡེ་ཤེས་དབྱིངས་ དཔྱད་ཀྱིས་ཐུགས་ཐག་གཅོད་གནང་མཛད་རྒྱུའི་ཐུགས་འགན་མུ་མཐུད་བཞེས་གནང་ཡོང་བ་ དང། ༸གོང་ས་༸སྐྱབས་མགོན་ཆེན་པོ་མཆོག་གི་ཐུགས་ཐག་གང་བཅད་དང་ཕྱག་བསྟར་གང་གནང་ལ་ གྲོས་ཚོགས་ཀྱིས་མོས་མཐུན་མཐའ་གཅིག་ཏུ་ཞུ་རྒྱུའི་སྤྱི་མོས་གྲོས་ཆོད་བཞག་ཡོད།
༸སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ནས་འཛམ་གླིང་སྐྱེ་འགྲོ་ཀུན་ལ་ བདེ་སྐྱིད་འབྱུང་ཐབས་སུ་དུས་དང་རྣམ་པ་ཀུན་ཏུ་སྐུ་ངལ་ལ་མ་འཛེམས་པ་ར་འཛམ་ གླིང་ཡུལ་གྲུ་གང་སར་༸ཞབས་ཀྱི་པདྨོ་རྣམ་པར་བཀོད་དེ་ཡུལ་ལུང་སོ་སོའི་མང་ཚོགས་ རྣམས་ལ་བྱམས་དང་བརྩེ་བའི་སྒོ་ནས་མིའི་སྤྱི་ཚོགས་དང་ཞི་བདེ་འཆམ་མཐུན་དང། ཞི་བདེ་གསར་བསྐྲུན་གྱི་རིན་ཐང་བྲལ་བའི་བཀའ་སློབ་ཟབ་གསལ་བཀའ་དྲིན་ཆེ་བར་ སྐྱེ་རྒུ་རྣམས་ཀྱིས་དགའ་བཀུར་བྱ་ཡུལ་གྱི་ཞིང་མཆོག་དབུ་ཁྲིད་དུ་ངོས་འཛིན་ གྱིས་གཟེངས་རྟགས་གྲགས་ཅན་དུ་མ་འབུལ་བཞེས་གནང་ཡོད།
མགོན་པོ་གང་ཉིད་ནས་འཛམ་གླིང་ཆོས་ལུགས་འདྲ་མིན་ལ་གུས་བརྩི་མཐོང་ཆེན་གནང་བ་མ་ ཟད། རང་ཉིད་ཀྱི་ཕ་མེས་དུས་ཀྱི་ཆོས་ལུགས་ལ་དད་གུས་དོན་གཉེར་དགོས་པའི་བཀའ་སློབ་ དང། ཆོས་ཀྱི་ནུས་སྟོབས་ཀྱིས་འཛམ་གླིང་ནས་ཞི་བདེ་སྐྲུན་པའི་བསླབ་བྱ་ཡོད་སྟབས་ ངེས་པར་དུ་སོ་སོའི་ཆོས་ལུགས་ལ་དང་ལེན་དགོས་ཐོག་ཆོས་ལུགས་གཞན་ལའང་མཐུན་ སྒྲིལ་དགོས་པའི་ལམ་སྟོན་གནང་བ་མ་ཟད། མགོན་པོ་གང་ཉིད་ཀྱིས་སྐུ་ངལ་ཁྱད་བསད་ཀྱིས་རིས་སུ་མ་ཆད་པའི་ཆོས་བརྒྱུད་ཁག་ གི་འགོ་ཁྲིད་རྣམས་ལ་མཇལ་འཕྲད་དང། ཆོས་ལུགས་ཁག་གི་བསྟི་གནས་སུ་༸ཞབས་སོར་བཀོད་དེ་སྤྱི་ཚོགས་ཞི་བདེ་འབྱུང་ཐབས་ སུ་ཕན་ཚུན་དགོངས་ཚུལ་བརྗེ་རེས་གནང་བར་ཆོས་ལུགས་ཀྱི་དབུ་ཁྲིད་རྣམ་པ་དང་དེའི་ རྗེས་འབྲངས་པ་རྣམས་བཅས་སྐྱེ་བོ་དྲག་ཞན་ཀུན་ནས་དད་གུས་ཚད་མེད་ཞུས་དང་ཞུ་ བཞིན་པ་ཚང་མས་མཐོང་ཆོས་སུ་གྱུར་ཡོད།
བོད་གངས་ཅན་གྱི་ཞིང་ས་འདི་ཉིད་མགོན་པོ་གང་གི་གདུལ་ཞིང་དུ་བདག་གིར་བཞེས་ཏེ་ ཕས་བུ་ལ་གདམས་པ་བཞིན་གཞིས་བྱེས་བོད་མིའི་འདི་ཕྱི་འཕྲལ་ཡུན་གྱི་ཕན་བདེ་ཁོ་ ནར་དགོངས་ཏེ་མ་འོངས་བོད་ཀྱི་མདུན་ལམ་མང་གཙོ་ཡང་དག་པར་འཁྲིད་གནང་མཛད་རྒྱུའི་ རླབས་ཆེན་གྱི་དགོངས་གཞི་ལྟར་རང་རེ་བོད་མི་ཚང་མས་རང་དོན་རང་གཅེས་ཀྱིས་༸སྤྱི་ ནོར་༸གོང་ས་༸སྐྱབས་མགོན་ཆེན་པོ་མཆོག་གི་དགོངས་པའི་ཕྱོགས་སུ་ནུས་སྟོབས་ བསྐྱེད་དེ་མདུན་བསྐྱོད་བྱེད་དགོས་པ་དུས་ཀྱི་དགོས་མཁོ་གཙོ་ཆེ་ཤོས་དེ་ཡིན། མང་གཙོ་ཚད་ལྡན་ཞིག་ཡོང་རྒྱུར་འོས་བསྡུའི་ལམ་ནས་ཐག་གཅོད་བྱེད་དགོས་སྟབས་རིང་ མིན་བོད་མི་མང་སྤྱི་འཐུས་དང། བཀའ་བློན་ཁྲི་པའི་འོས་བསྡུའི་ལས་རིམ་འདི་དག་མ་འོངས་བོད་མི་སྤྱིའི་མདུན་ལམ་ ལ་ཐད་ཀར་འབྲེལ་བ་ཆགས་ཡོད། གདམ་བྱ་འདེམས་བྱེད་ཀྱི་མགན་དབང་ཆ་ཚང་རང་ལག་ཏུ་ཡོད་དུས་རང་གིས་མ་འཕྱུག་པར་ མདའ་མོ་འབེན་འཁྱོལ་ཡོང་ཆེད་འོས་བསྡུའི་ལས་རིམ་ནང་ཞུགས་རྒྱུར་དང་ལེན་བྱེད་ དགོས་པ་ལས། འོས་བསྡུའི་སྐབས་རང་གིས་དོ་ཁུར་གང་ཡང་མེད་པར་ཕྱིས་སུ་མ་འགྲིག་མ་འཐུས་ཀྱི་ སྐད་ཅོར་སྟོང་བཤད་བྱེད་པ་ནི་མིག་ལྡན་གཡང་མཆོང་གི་དཔེ་ལས་མ་འདས་པས་ཚང་མས་ གཟབ་གལ་ཆེ། བོད་མི་མང་སྤྱི་འཐུས་ལྷན་ཚོགས་ཀྱི་འཐུས་མི་རྣམས་དང། བཀའ་བློན་ཁྲི་པ་བཅས་ཀྱི་གལ་གནད་ལ་བོད་མི་ཚང་མས་དགོངས་བཞེས་ཀྱིས་བོད་སྤྱིའི་ བདེ་དོན་ཆེད་ནུས་པ་འདོན་ཐུབ་པའི་སྤྱི་མི་ཚད་ལྡན་ཤ་སྟག་འོས་འདེམས་ཐུབ་རྒྱུར་ ཁུར་འགན་སྔར་བས་ཆེ་བ་བཞེས་དགོས་པའི་འབོད་བསྐུལ་ཤུགས་ཆེ་ཞུ་རྒྱུ།
ད་ཉིན་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་སྐུའི་འཁྲུངས་སྐར་གྱི་ དུས་སྟོན་མཛད་སྒོ་ཟབ་རྒྱས་བོད་མི་འདུས་སྡོད་ས་གནས་ཚང་མར་ཞུ་བཞིན་པའི་ཉིན་ མོ་འདི་ནས་བཟུང་ལོ་འཁོར་མོར་རྣམ་དཀར་གྱི་ལས་འཆར་རིམ་པ་བཞིན་སྤེལ་རྒྱུར་རང་ གཞུང་བཀའ་ཤག་ནས་ཚོགས་ཆུང་ཟུར་འཛུགས་གནང་ཡོད་པ་བཞིན་གཙོ་ཆེ་༸སྤྱི་ནོར་༸གོང་ ས་༸སྐྱབས་མགོན་ཆེན་པོ་མཆོག་གི་སྐྱེ་འགྲོ་སྤྱི་དང་བྱེ་བྲག་འཛམ་བུ་གླིང་པ་ རྣམས་ཀྱི་བསོད་ནམས་ཀྱི་ཞིང་མཆོག་ཏུ་སྐུ་ཚེ་༸ཞབས་པད་བསྐལ་བརྒྱར་བརྟན་པ་དང། རང་རེ་རྣམས་བསོད་ནམས་གསོག་པའི་སླད་བཅས་རྣམ་དཀར་གྱི་ལས་འཆར་ཁག་ལ་འཛམ་གླིང་ས་ ཕྱོགས་གང་སར་གནས་པའི་བོད་མི་ཡོངས་ནས་དང་ལེན་དང་མཉམ་ཞུགས་གནང་དགོས་པའི་འབོད་ སྐུལ་ཞུ་རྒྱུ་བཅས།
མཐའ་དོན། ༸སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་འཛམ་གླིང་སྤྱི་དང་བྱེ་བྲག་བོད་ གངས་ཅན་པའི་སྐྱེ་འགྲོའི་སླད་༸སྐུ་ཚེ་བསྐལ་བརྒྱར་བརྟན་ཅིང། བོད་དོན་བདེན་མཐའ་མྱུར་དུ་གསལ་བའི་བསླུ་མེད་མཆོག་གསུམ་རྒྱལ་བ་རྒྱ་མཚོར་ སྨོན་ལམ་ཞུ་རྒྱུ་བཅས། བོད་མི་མང་སྤྱི་འཐུས་ལྷན་ཚོགས་ཀྱིས་བོད་རྒྱལ་ལོ་༢༡༣༧ ཕྱི་ལོ་༢༠༡༠ ཟླ་༧ ཚེས་༦ ལ་